નવી દિલ્હીઃ એશિયન ગેમ્સમાં ભાગ લેવા માટે ભારત તરફથી ગયેલા 570 ખેલાડીઓના મસમોટા કાફલામાં એક મહિલા ખેલાડી એવી પણ છે જેની ઉંમર 79 છે પણ પોતાની રમતમાં આજે પણ તેઓ પહેલા જેટલા જ ચુસ્ત છે. જોકે આ સાંભળીને તમે પણ આશ્ચર્યમાં મુકાઈ ગયા હશો કે આટલી ઉંમરે કઈ રીતે અને કઈ ગેમમાં ભાગ લેવા માટે આ દાદીમાં ભારત તરફથી એશિયન ગેમ્સમાં ગયા છે. એટલું જ નહીં તેમણે એશિયન ગેમમાં જતા પહેલા દેશને ગોલ્ડ મેડલ અપાવવાનું વચન પણ આપ્યું છે.